Bietjie Raad asseblief - Fotoskool
Bietjie Raad asseblief
Posted by Lizel Kosny on October 13, 2016 at 9:19am
Ek het die Canon EOS 1200D, ek is totaal nuut en sal graag bietjie inligting wil he oor bv: is dit n goeie kamera vir fotografie, en watse lense moet ek alles by koop?
Permalink Reply by Pieter Steyn on October 13, 2016 at 6:41pm
WAt die lense aan betref glo ek jou moet besluit waarop jy gaan konsentreer. So vinnig na review gekyk lyk na goeie kamera. Dit is wat die een site sê:" Canon 1200D has a score of 67 for Portrait Photography which makes it a GOOD candidate for this type of photography" en nog "Canon 1200D has a score of 79 for Sports Photography which makes it a GOOD candidate for this type of photography"
Dit is omtrent al wat ek kan sê. Die ander sal meer kan byvoeg.
Permalink Reply by Lizel Kosny on October 13, 2016 at 11:08pm
Hi, BAIE dankie!
Permalink Reply by Willie Schoombee on October 14, 2016 at 8:14am
Môre Lizel, Al Canon se kameras is goed en soos Pieter sê, hang dit af wat jy graag wil afneem. Kyk na die volgende: As jy voël of wildlewe wil neem, ñ zoom lens van tussen 200-500mm, wat natuurlik bietjie aan die beursie vat. Portrette en dinge wat nie te ver is nie kan ek beslis die 18-200mm Canon lens aanbeveel en dan as jy Landskappe wil doen ñ wyehoeklens van ongeveer10-18mm selfs tot 24mm. Ek dink as mens die 3 lense in jou sak het kan jy enige iets fotografeer. Dan is daar natuurlikook Makro lense vir die ouens wat klein goggas groot maak. Vertrou jy gaan regkom en lekker dag verder.
Permalink Reply by Attie Claassens on October 14, 2016 at 9:42am
Lizel, watter lense jy het reeds. Ek het 'n lysie gemaak wat dalk alle beginner fotograwe sal help. Dis alle Canon lense onder R10 000:
Canon Extender EF 2x III Canon Extender EF 1.4x III
Die keuse van lense sal daarvan afhang of jy wil zoom met jou voete of nie, want dan het jy nie zoom lense nodig nie.
Permalink Reply by Elna Geringer on October 14, 2016 at 4:43pm
Willie se antwoord is in die kol. Jou 1200D is 'n baie goeie kamera, soos Pieter vir jou uit wys. Voordat jy geld begin uit gee moet jy gaan sit en dink oor wat se tipe fotografie jy wil doen. Maw, wat is jou passie? Die spektrum is wyd.......landskap, portret studie, makro, wild en voëls ens. Jou antwoord aan jouself gaan jou 'n baie goeie idee gee watter tipe lense jy moet aanskaf. Dit help nie jy gaan skaf 'n lens ten duurste aan net om 'n paar maande later agter te kom dat jy die nie eintlik geniet nie
In my eie kamera sak het ek net 3 lense. 'n Sigma 10-22mm wyehoek,(hiermee doen ek landskappe en kerke) 'n sigma 105mm makro lens en op my kamera het ek 'n 16-300mm lens. Met hierdie lens doen ek alles. Die 16mm laat my toe om baie naby aan my voorwerp te kom en die 300mm is vir my 'n gemaklike opsie Hierdie lense het my in totaal nie R30 000.00 gekos nie. Sigma en Tamron pas op die 1200D en is van baie goeie gehalte
As ek in jou skoene was, het ek heel eerste na die 16-300mm gekyk. Daarmee kan jy baie verrig. Jy kan vir jou 'n verlengingsbuis aanskaf vir minder as R3000.00 en daarmee kan jy die 16-300mm as 'n makro lens met groot sukses gebruik word
'n Mens is soms baie oorhaastig as jy net met fotografie begin en jy sien al die "wow" fotos en jy wil net ander toerusting aanskaf. Moenie dit doen nie, dit kan 'n duur trippie raak. Leer jou kamera ken en neem ten minste 10 000 suksesvolle fotos voordat jy na iets groters kyk. Die belangrikste is.......wat is jou passie????
Ek het in 2004 met 'n 1000D en 'n 70-300mm lens begin en net soos jy nou wonder oor jou kamera en watter tipe lens gekry moet word, het ek ook gewonder. Ek het net niemand gehad om my raad te gee en te waarsku teen slaggate nie en het kort duskant bankrot om gedraai
Geniet jou kamera en laai fotos gereeld sodat jy kan raad kry by die slimmes in FS
Permalink Reply by Lizel Kosny on October 15, 2016 at 10:30am
Vreeslik Dankie Elna, ek het die standaard een waarmee hy uitkom, en dan die 70-300 gekoop, maar dit is isof hy steeds nie naby genoeg gaan nie..
Permalink Reply by Elna Geringer on November 6, 2016 at 1:51pm
Waar het jy heen weggeraak??????